मुख्य लोकपाल (Chief Ombudsman) द्वारा आगामी निरीक्षण

#### *परिचय*

मुख्य लोकपाल (Chief Ombudsman) स्वास्थ्य और विकलांगता-ग्रस्त लोगों की नज़रबंदी के स्थानों पर उनके साथ किए जाने वाले व्यवहार का निरीक्षण करने के लिए जिम्मेदार हैं - जहाँ लोग अपनी इच्छानुसार बाहर निकलने के लिए स्वतंत्र नहीं होते हैं। इसमें COVID-19 के लिए प्रबंधित की जाने वाली एकाँतवास और संगरोध सुविधाएँ शामिल हैं।

मुख्य लोकपाल (Chief Ombudsman) अपनी ओर से निरीक्षकों को सुविधा में प्रवेश करने के लिए अधिकृत करते हैं, ताकि वे सुविधा में लोगों के निवास के दौरान उनके मानवाधिकारों के सम्मान और सुरक्षा के बारे में जानकारी एकत्र कर सकें।

#### *निरीक्षण के दौरान क्या होगा*

निरीक्षण में दो घंटे लगने का अनुमान है और मुख्य लोकपाल (Chief Ombudsman) के निरीक्षकों की छोटी टीम कम से कम व्यवधान होने का लक्ष्य रखेगी।

निरीक्षक सुविधा से होकर जाएँगे और सुविधा का संचालन देखेंगे। वे कुछ कमरों के दरवाजों पर दस्तक देकर पता लगा सकते हैं कि क्या सुविधाएं उपलब्ध हैं, ताकि वे सुविधा में परिस्थितियों की बेहतर समझ प्राप्त कर सकें।

निरीक्षक व्यक्तिगत सुरक्षा उपकरण (पीपीई) [Personal Protective Equipment (PPE)] के प्रयोग समेत सुविधा की अन्य सभी स्वास्थ्य और सुरक्षा आवश्यकताओं का पालन करेंगे।

#### *आप निरीक्षण को* जानकारी कैसे दे *सकते*/सकती *हैं*

जिन लोगों को प्रबंधित एकाँतवास या संगरोध सुविधा में नज़रबंद किया गया है, उनकी परिस्थितियों और उनके साथ किए जाने वाले बर्ताव के बारे में उनकी बात सुनना मुख्य लोकपाल (Chief Ombudsman) के निरीक्षण का एक महत्वपूर्ण हिस्सा है।

निरीक्षण के कुछ ही समय बाद एक टेक्स्ट और/या ईमेल भेजी जाएगी, जिसमें निरीक्षण के समय सुविधा में नज़रबंद किए गए लोगों को अपने अनुभवों के बारे में ऑनलाइन सर्वेक्षण में भाग लेने के लिए आमंत्रित किया जाएगा। यदि निरीक्षण के समय सुविधा में उपस्थित किसी व्यक्ति को आमंत्रण नहीं मिलता है और वह सर्वेक्षण में भाग लेना चाहता है, तो वह MIQ@ombudsman.parliament.nz पर ईमेल भेजकर लिंक के लिए निवेदन कर सकता है। कृपया विषय पंक्ति में ‘MIQ survey’ लिखें।

निरीक्षण के समय सुविधा में रहने वाले कुछेक लोगों के साथ निरीक्षक बाद की तिथि में टेलीफोन या ज़ूम के माध्यम से इंटरव्यू भी करेंगे। यदि आप अपना इंटरव्यू करवाने के इच्छुक हैं, तो कृपया MIQ@ombudsman.parministr.nz पर ईमेल भेजें या 0800 802 602 पर कॉल करें। कृपया विषय पंक्ति में 'MIQ interview' लिखें। निरीक्षक संपर्क करने वाले सभी लोगों के साथ इंटरव्यू करने की कोशिश करेंगे।

निरीक्षण के एक हिस्से के रूप में हमें दी गई सभी जानकारी गोपनीय रखी जाएगी और सुरक्षापूर्वक संग्रहीत करके रखी जाएगी। मुख्य लोकपाल (Chief Ombudsman) की किसी भी रिपोर्ट या निष्कर्षों में लोगों की पहचान प्रकट नहीं की जाएगी।

निरीक्षण से प्राप्त जानकारी का उपयोग सुविधा में परिस्थितियों और व्यवहार में सुधार के उद्देश्य से मुख्य लोकपाल (Chief Ombudsman) की सिफारिशों के लिए किया जाएगा। वे सुविधा के निरीक्षण की रिपोर्ट तैयार करेंगे, जिसे प्रकाशित किया जा सकता है।

#### शिकायतें

लोकपाल (Ombudsman) मानवाधिकारों के उल्लंघन को रोकने के लिए प्रबंधित एकाँतवास और संगरोध सुविधाओं का निरीक्षण करते हैं। इन निरीक्षणों में उनकी भूमिका में शिकायतें प्राप्त करना शामिल नहीं है।

यदि आपको प्रबंधित एकाँतवास या संगरोध सुविधा के बारे में कोई शिकायत है, तो कृपया सुविधा प्रबंधक या कल्याण समन्वयक (Facility Manager or Wellbeing Coordinator) से संपर्क करें। आप ऑनलाइन शिकायत फॉर्म भरकर या 0800 476 647 (निःशुल्क कॉल) पर फोन करके प्रबंधित एकाँतवास और संगरोध सुविधा की समाधान टीम (Resolutions Team) से संपर्क कर सकते हैं। शिकायत प्रक्रिया के बारे में और अधिक जानकारी तथा शिकायत फॉर्म वेबसाइट <https://www.miq.govt.nz/about/contact-us/complaints-procedure/> पर उपलब्ध है।

यदि आपने पहले ऐसा किया है और आपको लगता है कि आपके साथ किसी सरकारी एजेंसी [जैसे व्यवसाय, नवाचार और रोजगार मंत्रालय (Ministry of Business, Innovation & Employment) या स्वास्थ्य मंत्रालय (Ministry of Health)] ने उचित व्यवहार नहीं किया है, तो मुख्य लोकपाल (Chief Ombudsman) सहायता कर सकते हैं।

यदि आपने प्रबंधित एकाँतवास से अपवाद के लिए आवेदन किया है, और आपको लगता है कि आपके आवेदन के प्रसंस्करण में कुछ गड़बड़ी हुई है, तो मुख्य लोकपाल (Chief Ombudsman) इसमें आपकी सहायता कर सकते हैं। मुख्य लोकपाल (Chief Ombudsman) के शिकायत कार्य के बारे में और अधिक जानकारी वेबसाइट <https://www.ombudsman.parministr.nz/what-we-can-help/complaints-about-government-agencies/how-make-complaint> पर उपलब्ध है।

#### और अधिक जानकारी

मुख्य लोकपाल (Chief Ombudsman) के निरीक्षण कार्यक्रमों के बारे में और अधिक जानकारी उनकी वेबसाइट (<https://www.ombudsman.parministr.nz/what-we-can-help/monitoring-covid-19-managed-isation-and-quarantine-facilities>) पर उपलब्ध है।

यदि आपके पास मुख्य लोकपाल (Chief Ombudsman) के प्रबंधित एकाँतवास और संगरोध सुविधा निरीक्षण कार्यक्रम के विकास के बारे में कोई प्रश्न हैं, तो कृपया हमें ईमेल भेजें (MIQ@ombudsman.parliament.nz)। आप हमें फेसबुक (@ombudsmannz) पर फॉलो भी कर सकते हैं।